# בטי דיוויס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בטי דיוייס

בטי דיוויס (5 באפריל 1908 - 6 באוקטובר 1989) שחקנית קולנוע אמריקנית, אחת השחקניות הגדולות של הוליווד.

נולדה בלואול מסצ'וסטס. לאחר הופעות בברודווי, עברה להוליווד שם שיחקה בכמה סרטים זניחים עבור אולפני קולומביה, עד אשר חתמה על חוזה באולפני האחים וורנר, שם קיבלה תפקידים בהם יכלה להפגין את יכולות המשחק שלה. בהמשך קיבלה את פרס האוסקר על "איזבל" (1938), אך רק בשנות ה-40 ביססה עצמה כאחת השחקניות הבולטות והמוערכות של זמנה. היא הקדישה רבות לגילום דמויותיה, ונודעה כפרפקציוניסטית הנאבקת עם מנהלי האולפנים והבמאים על רעיונותיה ורצונותיה. בשל כך זכתה למידה יוצאת דופן של שליטה בקריירה, יחסית לתקופתה.

הופיע במגוון של ז'אנרים: ממלודרמות פשע עכשוויות לצד סרטי ביוגרפיות היסטוריים ולעיתים גם בקומדיות. בכל הסרטים הללו ידעה לגלם את הבחורה החזקה, כשהיא מגלמת דמויות באופן רב עוצמה ואף אינטנסיבי, וכמו כן נודעה בשל נכונותה לגלם דמויות שאינן זוהרות ואינן סימפטיות.

הצלחתה הרבה ביותר הייתה בדרמות רומנטיות, אשר זיכו אותה בתיאורים לגלגניים כ"אשת פני הפוקר", בשל אופן משחקה הייחודי שנתן רצינות רבה לכל אחד מתפקידיה. דיוויס שנאה את הכינוי הזה. עוד סימן היכר לדיוויס הייתה הסיגריה שתמיד נמצאת בהישג יד כשהיא על המסך, דבר שהביא לחיקויים רבים.

תפקידה הגדול של דיוויס היה בסרט הכל אודות חווה, בו גילמה כוכבת תיאטרון ותיקה המרגישה ששחקנית צעירה מאיימת על מקומה. על משחקה זה היא זכתה בפרס השחקנית בפסטיבל קאן. אחר כך חלה דעיכה בקריירה שלה, למרות שהמשיכה להופיע בסרטי קולנוע ובטלוויזיה, אך לא הצליחה לשחזר את העוצמה והאהדה כפי שהיו בסרטיה עשור קודם לכן. בשנות ה-60 כיכבה בכמה סרטי אימה, ובשנות ה-70 וה-80 כיכבה בשורה ארוכה של סרטי טלוויזיה. עבדה עד לזמן קצר לפני מותה, למרות שסבלה מבריאות לקוייה.

דיוויס הייתה ממייסדות "Hollywood Canteen" והנשיאה הראשונה של ה"אקדמיה למדעים ולאמנויות". במשך השנים הצליחה לשמור על פרופיל גבוה בקרב עמיתיה בהוליווד. במשך ארבעה עשורים הייתה מועמדת לפרס האוסקר 10 פעמים, כולן לקטגוריית שחקנית ראשית. דיוויס הייתה האישה הראשונה שקיבלה פרס על מפעל חיים מטעם "המכון האמריקני לקולנוע".

דיוויס לא נמנעה מלמתוח ביקורת על הוליווד, על השחקנים איתם עבדה ואף על עצמה, באופן שנון ולעיתים עוקצני. היא הודתה כי הקריירה שלה קדמה לכל, ולכן הזניחה את חייה האישיים, שהיו לסוערים ופרועים. היא התחתנה 4 פעמים. פעם אחת התאלמנה ו- 3 פעמים התגרשה, דבר הגרם לה לגדל את ילדיה כאם חד הורית.

## [עריכה] קישורים חיצוניים

- בטי דיוויס, במסד הנתונים הקולנועיים IMDb (באנגלית)
- כל המועמדויות לאוסקר של בטי דיוויס

הקודם: 1934 - קלודט קולברט ("זה קרה לילה אחד") | זוכת פרס אוסקר לשחקנית הטובה ביותר לשנת 1935 - בטי דיוויס ("מסוכנת") | הבא: 1936 - לואיז ריינר ("זיגפילד הגדול")

הקודם: 1937 - לואיז ריינר ("האדמה הטובה") | זוכת פרס אוסקר לשחקנית הטובה ביותר לשנת 1938 - בטי דיוויס ("ג'זבל") | הבא: 1939 - ויויאן לי ("חלף עם הרוח")

מקור: http://he.wikipedia.org../../../%D7%91/%D7%98/%D7%99/%D7%91%D7%98%D7%99_%D7%93%D7%99%D7%95%D7%95%D7%99%D7%A1.html

קטגוריות: שחקני קולנוע וטלוויזיה אמריקאים | זוכי אוסקר: שחקנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Bosanski
- Dansk
- Deutsch
- Esperanto
- Español
- Euskara
- Suomi
- Français
- Hrvatski
- Italiano
- 日本語
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Русский
- Simple English
- Svenska
- Тоҷикӣ